মায়ামি বন্দর সুড়ঙ্গ
মায়ামি বন্দর সুড়ঙ্গ (স্টেট রোড ৮৮৭) ফ্লোরিডার মায়ামিতে অবস্থিত একটি ৪,২০০ ফুট (১,৩০০ মিটার) দীর্ঘ সমুদ্রগর্ভস্থ সুড়ঙ্গ। এটি দুটি সমান্তরাল সুড়ঙ্গ নিয়ে গঠিত (প্রতিটি দিকের একটি), যা বিস্কায়েন উপসাগরের নীচে অবস্থিত এবং ওয়াটসন দ্বীপের ম্যাক আর্থার কোজওয়েকে ডজ দ্বীপের মায়ামি বন্দরের সাথে সংযুক্ত করে। এটি তিনটি সরকারী সত্তা - ফ্লোরিডা পরিবহন বিভাগ, মায়ামি-ডেড কাউন্টি ও মিয়ামি সিটি—এবং প্রকল্পের নকশা, নির্মাণ ও অর্থায়নের দায়িত্বে থাকা বেসরকারি সত্তা এমএটি কনসেসিয়েন্সার এলএলসি-এর মধ্যে একটি সরকারি–বেসরকারি অংশীদারিত্বের ভিত্তিতে নির্মিত হয় এবং সুড়ঙ্গটি পরিচালনা করার ক্ষেত্রে ৩০ বছরের ছাড় প্রদান করা হয়েছে। প্রকল্পটি বহু দশকের পরিকল্পনা ও আলোচনার পরে ২০০৭ সালের ডিসেম্বর মাসে অনুমোদিত হয়, তবে এক বছর পরে অস্থায়ীভাবে বাতিল করা হয়। ২০১০ সালের মে মাসে নির্মাণ শুরু হয়। টানেল বোরিং মেশিনটি ২০১১ সালের নভেম্বর মাসে কাজ শুরু কর এবং ২০১৩ সালের মে মাসে দ্বিতীয় সুড়ঙ্গের নির্মাণ সম্পন্ন করে। সুড়ঙ্গটি ২০১৪ সালের ৩ আগস্ট যানবাহনের জন্য উন্মুক্ত করা হয়। খোলার পরে প্রথম মাসে, এই সুড়ঙ্গে দৈনিক গড় ৭,০০০ টি গাড়ি এবং বর্তমানে একটি সাধারণ সপ্তাহের দিন প্রায় ১৬,০০০ টি গাড়ি [কখন?] বন্দরে যাতায়াত করে।